CELEX: 21996D0613(18)
Language: lv
Date: 1995-06-22 00:00:00
Title: EEZ Apvienotās komitejas Lēmums Nr. 55/95 (1995. gada 22. jūnijs), ar ko groza EEZ līguma XVIII pielikumu (Drošība un veselības aizsardzība darbā, darba tiesības un vienlīdzīga attieksme pret vīriešiem un sievietēm)

22                       LV                          Eiropas Savienības Oficiālais Vēstnesis                               11/2. sēj.
21996D0613(18)
L 140/52                                          EIROPAS KOPIENU OFICIĀLAIS VĒSTNESIS                                   13.6.1996.
                                                  EEZ APVIENOTĀS KOMITEJAS LĒMUMS
                                                                   Nr. 55/95
                                                            (1995. gada 22. jūnijs),
               ar ko groza EEZ līguma XVIII pielikumu (Drošība un veselības aizsardzība darbā, darba tiesības un
                                             vienlīdzīga attieksme pret vīriešiem un sievietēm)
               EEZ APVIENOTĀ KOMITEJA,
               ņemot vērā Eiropas Ekonomikas zonas līgumu, kas grozīts ar protokolu, kurš pielāgo Eiropas Ekonomikas
               zonas līgumu, turpmāk tekstā — “līgums”, un jo īpaši tā 98. pantu,
               tā kā līguma XVIII pielikumā grozījumi ir izdarīti ar EEZ Apvienotās komitejas 1994. gada 21. marta
               Lēmumu 7/94 (1);
               tā kā, ievērojot 14. protokolu par sociālo politiku, kas pievienots Eiropas Kopienas dibināšanas līgumam,
               Eiropas Kopienas dalībvalstis, izņemot Lielbritānijas un Ziemeļīrijas Apvienoto Karalisti, noslēdza Nolī-
               gumu par sociālo politiku;
               tā kā, ievērojot 2. panta 2. punktu Nolīgumā par sociālo politiku, Padome pieņēma 1994. gada 22. sep-
               tembra Direktīvu 94/45/EK par to, kā izveidot Eiropas Uzņēmumu padomi vai procedūru darbinieku
               informēšanai un uzklausīšanai Kopienas mēroga uzņēmumos un Kopienas mēroga uzņēmumu grupas (2),
               ko saskaņā ar 14. protokola 2. pantu nepiemēro Lielbritānijas un Ziemeļīrijas Apvienotajai Karalistei;
               tā kā līgumā ir jāiestrādā Padomes Direktīva 94/45/EK,
               IR PIEŅĒMUSI ŠO LĒMUMU.
                                                                    1. pants
               XVIII pielikumā aiz 26. punkta (Padomes Direktīva 92/56/EK) iekļauj šādu punktu:
                    “27. 394 L 0045: Padomes 1994. gada 22. septembra Direktīva 94/45/EK par to, kā izveidot Eiropas
                          Uzņēmumu padomi vai procedūru darbinieku informēšanai un uzklausīšanai Kopienas mēroga
                          uzņēmumos un Kopienas mēroga uzņēmumu grupās (OV L 254, 30.9.1994., 64. lpp.) (*).
                    (*) Šo direktīvu nepiemēro Lielbritānijas un Ziemeļīrijas Apvienotajai Karalistei.”
                                                                    2. pants
               Padomes Direktīvas 94/45/EK teksti islandiešu un norvēģu valodā, kas pievienoti šā lēmuma redakcijām
               attiecīgajā valodā, ir autentiski.
               (1) OV L 160, 28.6.1994., 1. lpp.
               (2) OV L 254, 30.9.1994., 64. lpp.
 ---pagebreak--- 11/2. sēj.          LV                      Eiropas Savienības Oficiālais Vēstnesis                                    23
                                                            3. pants
           Šis lēmums stājas spēkā 1995. gada 1. oktobrī ar noteikumu, ka EEZ Apvienotajai komitejai ir iesniegti visi
           paziņojumi saskaņā ar līguma 103. panta 1. punktu.
                                                            4. pants
           Šo lēmumu publicē Eiropas Kopienu Oficiālā Vēstneša EEZ iedaļā un EEZ pielikumā.
           Briselē, 1995. gada 22. jūnijā
                                                                                  EEZ Apvienotās komitejas vārdā —
                                                                                            priekšsēdētājs
                                                                                           P. BENAVIDES